
Innkalling og saksliste til AU-møte i Nordland SV

Dato: 18.08.2026 
Tid: 20.00-21.42
Sted: Zoom  
Kristian Haukalid, Reinert Aarseth, Aase Refsnes, Kevin Mediå, Ragne Johnsen Megård, Christian Torset, Åshild Pettersen og Ina Nyås Moe
Sak 35/26: Godkjenning av innkalling, saksliste og protokoll 
Protokoll fra forrige møte ble sendt per e-post etter møtet og er lagt ut på nettsiden: https://nordland.sv.no/referater-nordland-sv/ 
Sak 36/26: 	Korrespondanse  
Kristian Haukalid orienterte om korrespondanse vi har fått på e-post og hvordan vi har fulgt opp/skal følge opp disse.
 A) Diverse innspill til programkomiteen 
 B) Brev fra Joe Shepard, politisk samler. Vi bør sende noe til ham.
 C) Invitasjon til å delta på Paneldebatt Nei EU i Mo i Rana 29. aug. 
Stortingsrepresentant Ingrid Fiskaa deltar. Hun skal også ha et opplegg med Rana SV.
 D) Norgesturné Anne Lise Fredlund
Fredlund planlegger å være i Nordland i deler av perioden 26.august og 28.september	
Det ble stilt spørsmål til hvorfor Fredlund hadde planer om å besøke kommuner hvor vi ikke har lokallag. Christian Torset påpekte viktigheten om at alle besøk fra stortingsrepresentantene til lokallag i Nordland bør koordineres med fylket. Fylkessekretær Ina Nyås Moe opplyste om at det har blitt bedre rutiner på det og at hun som regel står som kopi ifm planlegging av reiser til lokallagene. Hun vil ta saken videre med SV sentralt.
AU ønsket at vi spør Fredlund om å droppe Beiarn og Træna og at vi heller ber henne besøke Rødøy, Sørfold og Fauske dersom hun likevel reiser gjennom kommunene ifm sitt kollektivtrafikkstunt. AU ønsker at vi jobber med å etablere et lokallag på Rødøy, og det bør arrangeres et åpent møte der. Reinert Aarseth tar kontakt med et medlem i Rødøy som ønsker å bli med på å starte et lokallag der for å finne aktuelle datoer for et åpent møte.
E) Påmelding til Landsmøte i Norges Kystfiskarlag. Hvem kan ta delta? 
Christian Torset kan delta på onsdagen- på fylkestingsgruppas midler. Reinert Aarseth mener det er viktig å pleie kontakten med Norges Kystfiskarlag også utenom landsmøter og årsmøter og har selv en uformell avtale om å besøke Kystfiskarlaget på kontoret. 
 F) Sunniva Eidsvoll Holmås Eidsvoll til Nordland 
Ifm Sunnivas besøk til Steigen 1. september opplyste Aase Refsnes om at et av temaene er Steigenmodellen og at fylkespolitikerne er hjertelig velkomne til å delta. Det er også ønskelig at Sunniva Eidsvoll Holmås drar innom Bodø når hun likevel skal til Steigen og at hun bidrar med et skolepolitisk utspill. 
Holmås skal besøke Rana 2. september og Vefsn 3. september 
 G) Anne Lise Fredlund ønsker innspill om samferdsel i fylket
Kristian Haukalid foreslo at AU lager et forslag til innspill som tas opp på neste fylkesstyremøte. Reiner Aarseth foreslo at fylkestingsgruppa lager et innspill som sendes til fylkesstyret.
AU-medlemmene tok opp flere saker som det kan være aktuelt å ha med i innspillet:
· Vi bør se på beregningsmetodene for bevilgninger til transport for å finne ut hvor mye fylkene skal få. 
· Ladestasjoner til tungtransport
· Nordlandsbanen er i krise- viktig å øke kapasiteten på den
· Sørfoldtunnelen
· E10 Lofoten
· Mer penger til vei i Ofoten
· Vei Bodø-Fauske
· Gjøre noe med det reduserte fergetilbudet på Rødøy
· Widerøe har redusert flyavganger i Lofoten og Vesterålen.

Vedtak: Fylkestingsgruppa lager et utkast til innspill som tas opp på neste AU-møte og vedtas av fylkesstyret.
Sak 37/26: 	Møteplan høsten 2026 
Kristian Haukalid foreslo at saken utsettes og tas på neste AU-møte og fylkesstyremøte. Men vi bør finne en dato for neste AU-møte.
Vedtak: Neste AU-møte blir onsdag 26 august. Det lages en grovskisse for AU-og fylkesstyremøtene via Doodle 
Sak 38/26 	Justering av kjøreplanen til nominasjonsmøtet 
Ragne Johnsen Megård tok opp at det er ønskelig med mer tid til å presentere programkomiteens forslag og skape mer luft for redaksjonskomiteen. Det kan være aktuelt at programmet og nominasjonskomiteens forslag presenteres under den digitale delen av møtet i stedet for den fysiske delen av års-og nominasjonsmøtet. Det kan også være aktuelt å kutte litt ned på tiden som er satt av til formøtene.
Vedtak: Ragne Johnsen Megård, Reinert Aarseth, Ina Nyås Moe og leder for programkomiteen Kevin Mediå tar et arbeidsmøte for å lage et forslag til en justering av programmet. 
Sak 39/26 Innspill til tema for kandidatsamling 

Kristian Haukalid orienterte om at han har bedt om et møte med partisekretær Audun Herning ifm Nordnorsk forum.  Det er ønskelig å sende ut et spørreskjema for å finne ut hvilke organisatoriske og politiske temaer som bør være med på samlingen.
Vedtak: Det sendes ut et spørreskjema til fylkesstyret og lokallagene for å høre hva de ønsker skal tas opp på kandidatsamlingen.
Sak 40/26 Komité for å utarbeide forslag for å bedre økonomien 

Kevin Mediå tok opp at årsmøtet vedtok at det skal letes etter måter å spare penger på i fylkeslaget og ønsker å sette ned en komité hvor dette diskuteres.
Vedtak: Saken behandles på neste fylkesstyremøte

Sak 41/26 Eventuelt
A) Endringer i AU sentralt
Christian Torset tok opp at det har vært en diskusjon i offentligheten om alternative kandidater til AU sentralt og lurer på om Nordland SV skal ha en mening om dette.
Vedtak: Det settes opp som et punkt på neste fylkesstyremøte.
B) Innspill til statsbudsjettet
Aase Refsnes tok opp at vi bør være sende inn vårt innspill til statsbudsjettet i god tid før fristen. 
Vedtak: Aase Refsnes lager et utkast til innspill som tas opp på neste AU-møte.

Referent: Ina Nyås Moe/fylkessekretær i Nordland SV 

